ዛሬም ይህ ሁሉ መንግስታዊ መግለጫ እየተሰጠና እርምጃ እየተወሰደ በአይናቸው በብረቱ እያዩ እኛ ምን አገባን እነሱ የታሰሩት ከበቂ በላይ ዘርፈው ነው፡፡ ቢታሰሩ ቢፈረድባቸው ምን ይሆናሉ፡፡ ቤተሰባቸው አይቸገሩም፡፡ ታስረው ግዜያቸውን ጨርሰው ቢወጡም ችግር አያጋጥማቸውም፡፡ እኛም ያለውን አጋጣሚ በመጠቀም ገንዘብ ማግኘት አለብን የሚሉ ወገኖች መኖራቸውን አውቆ መንግስት ከፍተኛና ልዩ ትኩረት ሊሰጠው ይገባል የሚለው የሕዝብ አስተያየት በቀላሉ የሚታለፍ አይደለም፡፡ ይህም ጉዳይ በእጅጉ አሳሳቢ ከመሆኑም በላይ በተለይ መንግስት በሙስና ላይ የጀመረውን ሀገራዊ ዘመቻ ያሳኩልኛል ብሎ ሙሉ እምነት የጣለባቸውንም ክፍሎች መልሶ መፈተሽ ያለበት መሆኑን ያሳያልና ቸል ሊባል የሚገባው ጉዳይ አይደለም።
